Document ID: 32007D0366

KOMISJONI OTSUS,
25. mai 2007,
tiodikarbi nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta
(teatavaks tehtud numbri K(2007) 2165 all)
(EMPs kohaldatav tekst)
(2007/366/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
ning arvestades järgmist:
(1)
Direktiivi 91/414/EMÜ artikli 8 lõikes 2 sätestatakse, et liikmesriik võib 12 aasta jooksul pärast kõnealuse direktiivi teatavakstegemist lubada turustada taimekaitsevahendeid, mis sisaldavad nimetatud direktiivi I lisas loetlemata toimeaineid, mis on juba turul kaks aastat pärast teatavakstegemise kuupäeva, kui kõnealuseid toimeaineid uuritakse järk-järgult tööprogrammi raames.
(2)
Komisjoni määrustega (EÜ) nr 451/2000 (2) ja (EÜ) nr 703/2001 (3) on sätestatud direktiivi 91/414/EMÜ artikli 8 lõikes 2 nimetatud tööprogrammi teise etapi üksikasjalikud rakenduseeskirjad ning kehtestatud hindamisele kuuluvate toimeainete loetelu nende võimalikuks kandmiseks direktiivi 91/414/EMÜ I lisasse. Tiodikarb kuulub nimetatud loetelusse.
(3)
Tiodikarbi mõju inimeste tervisele ja keskkonnale kasutusviiside puhul, mida teavitaja on ette näinud, on hinnatud vastavalt määruste (EÜ) nr 451/2000 ja (EÜ) nr 703/2001 sätetele. Kõnealuste määrustega on määratud ka referentliikmesriigid, kes esitavad asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 451/2000 artikli 8 lõikele 1. Tiodikarbi puhul oli referentliikmesriik Ühendkuningriik ja kogu asjaomane teave esitati 19. jaanuaril 2004.
(4)
Hindamisaruande kohta on esitanud eksperthinnangud liikmesriigid ja Euroopa Toiduohutusameti hindamistöörühm ning see esitati komisjonile 14. detsembril 2005. aastal EFSA kokkuvõttena, mis käsitleb vastastikuseid eksperthinnanguid toimeaine tiodikarb pestitsiidialase riskianalüüsi kohta. (4) Liikmesriigid ja komisjon vaatasid nimetatud aruande läbi toiduahela ja loomatervishoiu alalises komitees ning 14. juulil 2006 vormistati see komisjoni läbivaatamisaruandena tiodikarbi kohta.
(5)
Kõnealuse toimeaine hindamisel on esile kerkinud terve rida küsimusi. Insektitsiidide kasutamisega seotud riski hindamine näitas toidu kaudu omastamisega seotud akuutset riski, mis väikelaste puhul tuleneb töödeldud viinamarjade ja täiskasvanute puhul veini tarbimisest. Tiodikarbi molluskitsiidina kasutamisega kaasneva riski kohta on andmed puudulikud, eelkõige seoses kasutajate kokkupuutumisega toimeainega ja võimaliku põhjavee saastumisega ning seega ei olnud kättesaadava teabe alusel võimalik kindlaks teha, kas tiodikarb vastab direktiivi 91/414/EMÜ I lisasse kandmise kriteeriumidele.
(6)
Komisjon palus teavitajal esitada omapoolsed märkused vastastikuste eksperdihinnangute tulemuste kohta ning teatada, kas ta kavatseb tulevikus aine kasutamist toetada või mitte. Teavitaja esitas omapoolsed märkused, mida on tähelepanelikult uuritud. Vaatamata esitatud väidetele jäid eespool nimetatud probleemid lahendamata ning EFSA ekspertide kohtumistel esitatud ja kaalutud teabe põhjal koostatud hindamisaruandest ei selgu, et tiodikarbi sisaldavad taimekaitsevahendid võiksid kavandatud kasutustingimustes üldiselt vastata direktiivi 91/414/EMÜ artikli 5 lõike 1 punktides a ja b sätestatud nõuetele.
(7)
Seepärast ei tuleks tiodikarbi kanda direktiivi 91/414/EMÜ I lisasse.
(8)
Tuleb võtta meetmed tagamaks, et tiodikarbi sisaldavate taimekaitsevahendite kehtivad load tühistatakse ettenähtud ajavahemiku jooksul ja neid ei pikendata ning selliste toodete jaoks uusi lubasid ei anta.
(9)
Liikmesriigi antud ajapikendus tiodikarbi sisaldavate taimekaitsevahendite olemasolevate varude realiseerimiseks, ladustamiseks, turuleviimiseks ja kasutamiseks ei tohi olla pikem kui kaksteist kuud, et võimaldada olemasolevate varude ärakasutamine hiljemalt ühe kasvuperioodi jooksul.
(10)
Käesolev otsus ei piira hilisemate komisjonipoolsete meetmete võtmist kõnealuse toimeaine suhtes vastavalt nõukogu 21. detsembri 1978. aasta direktiivile 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine. (5)
(11)
Käesolev otsus ei piira tiodikarbi kohta taotluse esitamist vastavalt direktiivi 91/414/EMÜ artikli 6 lõikele 2 seoses selle võimaliku kandmisega kõnealuse direktiivi I lisasse.
(12)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Tiodikarbi ei kanta toimeainena direktiivi 91/414/EMÜ I lisasse.
Artikkel 2
Liikmesriigid tagavad, et:
a)
tiodikarbi sisaldavate taimekaitsevahendite load tühistatakse hiljemalt 25. novembril 2007;
b)
alates käesoleva otsuse avaldamise kuupäevast ei anta tiodikarbi sisaldavate taimekaitsevahendite kasutamiseks lubasid ja neid ei uuendata.
Artikkel 3
Ajapikendus, mille liikmesriigid annavad vastavalt direktiivi 91/414/EMÜ artikli 4 lõike 6 sätetele, peab olema võimalikult lühike ja lõpeb hiljemalt 25. novembril 2008.
Artikkel 4
Käesolev otsus on adresseeritud liikmesriikidele.
Brüssel, 25. mai 2007

Labels: 4
20
0
3
6